အာဖဂန်နစ္စတန်နိုင်ငံ၏ အလံတော်

**အာဖဂန်နစ္စတန်နိုင်ငံ၏ အလံတော်**(Dari: , Pashto: افغانستان توغ) သည် အလျားလိုက် သုံးရောင်ခြယ်အလယ်တွင် နိုင်ငံတော်အထိမ်းအမှတ်တံဆိပ်အား ထည့်သွင်းထားသည်။ လက်ရှိအလံကို ၂၀၁၃ ခုနှစ် ဩဂုတ်လ ၁၉ ရက်နေ့တွင် အသုံးပြုခဲ့ခြင်းဖြစ်သော်လည်း ၂၀ ရာစုတစ်လျှောက်လုံးတွင် တူညီမှုရှိသော အလံဒီဇိုင်းများစွာအား အသုံးပြုခဲ့သည်။ 

အာဖဂန်နစ္စတန်နိုင်ငံတွင် ၁၇၀၉ ခုနှစ် ဟိုတက်မင်းဆက်စတင်တည်ထောင်ခဲ့စဉ်အချိန် ပထမဆုံးသော အလံအား အသုံးပြုစဉ်ကတည်းက ရေတွက်လျှင် အလံ ၂၅ ခုမျှ သုံးစွဲခဲ့သည်။ ၂၀ ရာစုအတွင်း၌ပင်လျှင် အာဖဂန်နစ္စတန်နိုင်ငံသည် နိုင်ငံတော်အလံ ၁၈ ခုမျှ ပြောင်းလဲအသုံးပြုခဲ့ပြီး ထိုအချိန်ကာလအတွင်း အခြားသောနိုင်ငံများထက် များပြားခဲ့သည်။ အလံအများစုသည် အနက်၊ အနီနှင့် အစိမ်းရောင်တို့ကို အသုံးပြုခဲ့သည်။ အာဖဂန်နစ္စတန်နိုင်ငံအလံသည် ဟေတီ၊ ဘိုလီးဗီးယား၊ ကော့စတာရီကာ၊ အယ်ဆာဗေဒို၊ အီကွေဒေါ၊ ဒိုမီနီကန်သမ္မတနှင့် ဗင်နီဇွဲလားနိုင်ငံအလံများကဲ့သို့ အလံတွင် နိုင်ငံအလံပုံကို ပြန်လည်ဖော်ပြထားသော အလံ ၈ ခုထဲမှ တစ်ခုဖြစ်သည်။ ဘိုလီးဗီးယား၊ ကမ္ဘောဒီးယား၊ ပေါ်တူဂီ၊ ဆန်မာရီနိုနှင့် စပိန်အလံများကဲ့သို့ အလံတွင် အဆောက်အဦပုံကို ထည့်သွင်းဖော်ပြသော အလံ ၆ ခုအနက်မှ တစ်ခုဖြစ်သည်။ 

## ဒီဇိုင်းနှင့် အရောင် 
အနက်ရောင်သည် ၁၉ ရာစုသမိုင်းတလျှောက်၌ နိုင်ငံ့ကာကွယ်ရေးအတွက် ကြိုးပမ်းခဲ့ကြမှုများကို ဖော်ပြနေပြီး အနီရောင်သည် လွတ်လပ်ရေး(အင်္ဂလိပ်-အာဖဂန် သဘောတူစာချုပ် (၁၉၁၉) အား ရည်ညွှန်း)အတွက် တိုက်ပွဲဝင်ခဲ့သူများ၏ သွေးကို ရည်ညွှန်းလိုကာ အစိမ်းရောင်သည်  အနာဂတ်အတွက် မျှော်လင့်ချက်နှင့် ကြွယ်ဝချမ်းသားမှုတို့အား ရည်ညွှန်းသည်။ အချို့သော မတူညီသည့် အဓိပ္ပာယ်ကောက်ယူများတွင် အနက်ရောင်သည် သမိုင်းကို ကိုယ်စားပြုပြီး အနီရောင်သည် တိုးတက်မှုနှင့် အစိမ်းရောင်သည် စိုက်ပျိုးမွေးမြူရေး ပေါကြွယ်ဝမှု သို့မဟုတ် အစ္စလာမ်ဘာသာကို ကိုယ်စားပြုသည်။ 

သုံးရောင်ခြယ်အလံကို ၁၉၂၈ ခုနှစ်တွင် အာဖဂန်ဘုရင် ဧမန်မျူလာ ခန်းသည် သူ၏ မိဖုရားနှင့်အတူ ဥရောပအား လှည့်လည်စဉ်က ၎င်း၏ လှုံဆော်မှုဖြင့် ပြုလုပ်ခဲ့ခြင်းဖြစ်သည်။ အလံ၏မူလသုံရောင်ခြယ်ဒီဇိုင်းကို ဂျာမနီနိုင်ငံ၏ အလံတော်၏ ဒီဇိုင်းကို အခြေပြု၍ ယူထားခြင်းဖြစ်သည်။ 

အလံ၏ အလယ်တွင် နိုင်ငံတော်တံဆိပ်အား ထည့်သွင်းထားသည်။ ၁၉၂၈ ခုနှစ်မှစ၍ အလံတိုင်း၏ အလယ်တွင် အထိမ်းအမှတ်တံဆိပ်ပါဝင်သည်။ အထိမ်းအမှတ်တံဆိပ်တိုင်းလိုတွင် ဗလီပုံပါဝင်သည်မှာ ၁၉၀၁ ခုနှစ် ပထမဆုံး အသုံးပြုစဉ်ကတည်းကဖြစ်ပြီး ဂျုံနှံပါဝင်သည်မှာ ပထမဆုံးထည့်သွင်းခဲ့သည့် ၁၉၂၈ ကတည်းကဖြစ်သည်။  

လက်ရှိအလံတော်မှာ ၂၀၀၂ ခုနှစ်ပုံစံအား ၂၀၀၄ ခုနှစ်နှင့် ၂၀၁၃ ခုနှစ်တွင် ပြင်ဆင်မှုများ ပြုလုပ်ခဲ့သော ပုံစံဖြစ်ပြီး အရောင်ခြယ်ထားသော အထိမ်းအမှတ်တံဆိပ်ပါဝင်သည့် အချို့မူကွဲအလံများရှိသည်။
၁၉၂၈-၁၉၇၈ မှ အလံများနှင့် ၁၉၈၀-ယနေ့ထိ အလံများအတွင် အကျုံးဝင်သော colors video approximation မှာ အောက်ပါအတိုင်းဖြစ်သည်-

## အခြားသော အလံများ

File:Royal Standard of the King of Afghanistan (1931–1973).svg| အာဂန်နစ္စတန်နိုင်ငံ တော်ဝင်အလံပုံစံ (၁၉၃၁–၁၉၇၃)
File:Afghan Army Flag (1978).svg| အာဖဂန်တပ်မတော်အလံ (၁၉၇၈–၁၉၈၀)
File:Standard of the President of Afghanistan (2004-2013).svg| အာဖဂန်နစ္စတန်သမ္မတအလံတော်  (၂၀၀၄–၂၀၁၃)
File:Flag of the Afghan Air Force.svg|အာဖဂန် လေတပ်မတော်အလံ
File:ANP Flag Dari.svg| အာဖဂန်နိုင်ငံတော်ရဲတပ်ဖွဲ့အလံ
File:Standard of the President of Afghanistan.svg|အာဖဂန်နစ္စတန်သမ္မတအလံတော် (၂၀၁၃ ခုနှစ်ကတည်းက) – အနက်ရောင်ပြင်တွင် အနီရောင်စက်ဝိုင်းအလယ်၌ နိုင်ငံတော်တံဆိပ်အား အဖြူရောင်ဖြင့် ထည့်သွင်းထားသည်။ 
File:Flag of Afghanistan (2002–2004, Variant).svg|ကြားဖြတ်အစိုးရကာလ(၂၀၀၂–၂၀၀၄)တွင် မတူညီသောအလံအရွယ်အစားနှင့် အထိမ်းအမှတ်တံဆိပ်အား အသုံးပြုထားသောအလံ။ ယနေ့ချိန်၌ အချို့သော အသေးအဖွဲကိစ္စရပ်များတွင် အသုံးပြုသည်။ 

## အလံအသုံးပြုပုံ ဓာတ်ပုံပြခန်း

File:Flags of Afghanistan.jpg|လွတ်လပ်ရေးနေ့အတွင်း ကိုတဲဆန်ဂီတွင် လွှင့်ထူထားသော အာဖဂန်နစ္စတန်အလံများ
File:Afghan flag at the Arg.jpg|သမ္မတနန်းတော်ဝန်းအတွင်း၌ လွှင့်ထားသော အာဖဂန်အလံ (၂၀၁၉)
File:Afghan children in Baghdis province, Afghanistan, pose for a photo April 4, 2013 130404-F-WU507-005.jpg|ဘက်ဂျစ်ပြည်နယ်တွင် နိုင်ငံတော်အလံနှင့် ကလေးငယ်များ
File:Afghan children wave flags during a celebration of the Islamic religious holiday of Eid al-Fitr in the Garmsir district of Helmand province, Afghanistan, Aug 110831-M-ED643-010.jpg|ဟဲမန်ပြည်နယ်တွင် နိုင်ငံတော်အလံအား ဝှေ့ယမ်းနေကြသော ကလေးငယ်များ
File:Bonn Ückesdorf Liebfrauenweg 1a (2).jpg|ဂျာမနီနိုင်ငံ၊ ဘွန်းမြို့ရှိ အာဖဂန်သံရုံး၌ လွှတ်တင်ထားသော အာဖဂန်အလံ
File:Afghanistan Flag During Hand Over of Lashkar Gah to Afghan Forces MOD 45153478.jpg|လက်ရှ်ကာဂါရှ်လွဲပြောင်းပေးအပ်ပွဲ၌ အာဖဂန်အလံများ (၂၀၁၁)
File:Afghan Border Police in Herat-2011.jpg|ဟဲရတ်ရှိ အာဖဂန်နယ်ခြားစောင့်ရဲတပ်ဖွဲ့ (၂၀၁၁) 
File:Afghan refugees returning from Pakistan in 2004.jpg|ထရပ်ကားပေါ်တွင် အာဖဂန်သုံးရောင်ခြယ်အလံလွှင့်ထားသည် ပါကစ္စတန်မှ ပြန်လာသော အာဖဂန်ဒုက္ခသည်များ (၂၀၀၄)
File:Afghan, British and American Flags MOD 45151539.jpg|ဟဲမန်ပြည်နယ်ရှိ အခမ်းအနားတစ်ခုအတွင်း အလံတိုင်များအပေါ်တွင် လွှတ်ထူထားသော အာဖဂန်၊ ဗြိတိန်နှင့် အမေရိကန်အလံများ (၂၀၁၀) 
File:Drapeau afghan (5891346269).jpg|ကနေဒါနိုင်ငံ၊ မွန်ထရီရယ်မြို့တွင် ကိုင်ဆောင်ထားသော ၂၀၀၂-၂၀၀၄ အလံပုံစံနှင့်တူသော အလံ

## သမိုင်းတွင်အသုံးပြုခဲ့သော အလံများ 
## ကိုးကား 
ကဏ္ဍ:နိုင်ငံတော်အလံများ
ကဏ္ဍ:အာဖဂန်နစ္စတန်နိုင်ငံ၏ အမျိုးသားသင်္ကေတများ